CELEX: 32019D1334
Language: et
Date: 2019-08-07 00:00:00
Title: Komisjoni rakendusotsus (EL) 2019/1334, 7. august 2019, milles käsitletakse teatavaid kaitsemeetmeid seoses sigade Aafrika katkuga Slovakkias (teatavaks tehtud numbri C(2019) 5989 all) (EMPs kohaldatav tekst)

8.8.2019   
               
               
                  ET
               
               
                  Euroopa Liidu Teataja
               
               
                  L 208/44
               
            
         KOMISJONI RAKENDUSOTSUS (EL) 2019/1334,
         7. august 2019,
         milles käsitletakse teatavaid kaitsemeetmeid seoses sigade Aafrika katkuga Slovakkias
         
            
               (teatavaks tehtud numbri C(2019) 5989 all)
            
         
         (Ainult slovakikeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Sigade Aafrika katk on kodu- ja uluksigade populatsiooni kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
                  
               
                     (2)
                  
                  
                     Sigade Aafrika katku puhangu korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist teistesse liikmesriikidesse ja kolmandatesse riikidesse.
                  
               
                     (3)
                  
                  
                     Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artikliga 9 on kõnealuse taudi puhkemise korral ette nähtud kehtestada ohustatud tsoonid ja järelevalvetsoonid, milles kohaldatakse kõnealuse direktiivi artiklites 10 ja 11 osutatud meetmeid.
                  
               
                     (4)
                  
                  
                     Pärast sigade Aafrika katku puhanguid Slovakkias Trebišovi maakonnas teatas kõnealune liikmesriik komisjonile, milline on olukord tema territooriumil seoses sigade Aafrika katkuga, ning kehtestas direktiivi 2002/60/EÜ artikli 9 kohaselt ohustatud tsoonid ja järelevalvetsoonid, milles kohaldatakse kõnealuse direktiivi artiklite 10 ja 11 kohaseid meetmeid.
                  
               
                     (5)
                  
                  
                     Komisjoni rakendusotsus (EL) 2019/1273 (4) võeti vastu pärast seda, kui Slovakkias kehtestati direktiivi 2002/60/EÜ artikli 9 kohaselt ohustatud tsoonid ja järelevalvetsoonid.
                  
               
                     (6)
                  
                  
                     Pärast rakendusotsuse (EL) 2019/1273 vastuvõtmise kuupäeva on epidemioloogiline olukord Slovakkias seoses sigade Aafrika katkuga muutunud seoses uue haiguspuhanguga Trebišovi maakonnas ja sellest tulenevalt on Slovakkia rakendanud nõutavad tõrjemeetmed ning kogunud täiendavaid seireandmeid.
                  
               
                     (7)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid võivad kehtestada põhjendamatuid kaubandustõkkeid, on vaja liidu tasandil koostöös Slovakkiaga määratleda muudetud piirkonnad, mis selles liikmesriigis on kindlaks määratud sigade Aafrika katkust ohustatud tsoonide ja järelevalvetsoonidena. Muudetud järelevalve- ja ohustatud tsoonides võetakse arvesse kõnealuse liikmesriigi praegust epidemioloogilist olukorda.
                  
               
                     (8)
                  
                  
                     Seega tuleks käesoleva otsuse lisas esitada Slovakkias kehtestatud ohustatud tsoonide ja järelevalvetsoonide loetelu koos nende kehtivusajaga.
                  
               
                     (9)
                  
                  
                     Rakendusotsus (EL) 2019/1273 tuleks kehtetuks tunnistada ja käesoleva otsusega asendada, et võtta arvesse Slovakkias seoses sigade Aafrika katkuga ajakohastatud kehtivaid taudiohjamise meetmeid ja kõnealuse haigusega seotud olukorra arengut.
                  
               
                     (10)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Slovakkia tagab, et vastavalt direktiivi 2002/60/EÜ artiklile 9 kehtestatud ohustatud tsoonid ja järelevalvetsoonid hõlmavad vähemalt käesoleva otsuse lisas ohustatud tsoonidena ja järelevalvetsoonidena loetletud piirkondi.
         
         
            Artikkel 2
            Rakendusotsus (EL) 2019/1273 tunnistatakse kehtetuks.
         
         
            Artikkel 3
            Käesolevat otsust kohaldatakse kuni 18. novembrini 2019.
         
         
            Artikkel 4
            Käesolev otsus on adresseeritud Slovaki Vabariigile.
         
         
            Brüssel, 7. august 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
         
            (4)  Komisjoni 26. juuli 2019. aasta rakendusotsus (EL) 2019/1273, milles käsitletakse teatavaid ajutisi kaitsemeetmeid seoses sigade Aafrika katkuga Slovakkias (ELT L 201, 30.7.2019, lk 6).
      
      
         
            LISA
            
                        Slovaki Vabariik
                     
                     
                        Artiklis 1 osutatud piirkonnad
                     
                     
                        Kohaldamise lõppkuupäev
                     
                  
                        Ohustatud tsoon
                     
                     
                        Omavalitsusüksused Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        18. november 2019
                     
                  
                        Järelevalvetsoon
                     
                     
                        Omavalitsusüksused Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        18. november 2019